D' Habsburger sin e wichtiges europäisches Adelsgschlecht, wo sini Wurzle im alemannische Sprochruum hät. D Familie Habsburg isch jahrhundertelang s villicht iiflussriichschti Adelshuus uf dr Welt gsi und hätt vo 1438- 1740 durchgängig d' Kaiser oder König vom Heilige Römische Riich gstellt. Die ursprünglichi Huusmacht vo de Habsburger isch in de Schwiiz, im Elsass un in Bade glege, wobei d Stammburg Habsburg z Habsbrg bi Brugg im Aargau lit. Noch de Wahl vom Graf Rudolf vo Habsburg zum römisch-dütsche König und noch sinem Siig in de Schlacht bi Dürnkrut hän d Habsburger d Herrschaft übers Herzogtum Öschterriich überno; d Herrschaft über säl Gebiet (spöter als Erzherzogtum, dann als Kuk-Monarchie Öschterriich-Ungarn) hän sie ununterbroche vo 1278 bis 1918 innegha. E Witteris Bsitztum vo de Habsburg isch Spanie mit Portugal gsi un de ganze Kolonie in Übersee, wo sie im 16. un 17. Johrhundert bherrscht hän.